text: [{"text_idx": "#000004", "text": "Torbee darbe keessa hogganaan Addichaa obbo Daawud Ibsaa hidhannoo hiikkatuuf walii galteen mootummaa waliin godhame kan hin jirre tahuu ibsuun, Waraanni Bilisummaa Oromoo hidhannoo isaa hin hiikkanne jechuun gaaffii fi deebisaa Walta information waliin godhe irratti ibse."}, {"text_idx": "#000005", "text": "Ibsa Obbo Daawud hordofuun ministeerri Deetaa dhimmoota Komunikeeshiinii mootummaa obbo Kaasaahuun Gofee Ibsa guyyaa har\u2019aa midiyaalee keennen:\n\u201cWaamicha mootummaan dhaabbilee qabsoo hidhannoo godhaa turan dabalatee dhaabbilee morkkattootaa biyya alaa turan hundaaf godhe hordofuun, dhaabileen biyya alaa turan hundi gara biyyaatti galaanii jiru; akkasuma Addi Bilisummaa Oromootis waraana isaa qabatee gara biyyaatti gale jidduu loltoota 1300 hidhannoo hiikkachiisuun yeroo ammaa Ardaayetaa keessa too\u2019annaa mootummaa jalatti leenjii fudhataa jira \u201cjedhe."}, {"text_idx": "#000006", "text": "Obbo Kaasaahuun itti dabaluun, Addi Bilisummaa Oromoo marii yeroo sadi Asmaraa keessatti mootummaa Ityoophiyaa waliin godhe irratti, biyyatti galee karaa nagaayaatiin siyaasaa biyyatti irratti hirmaatuuf walii galee jira jedhe. Haa ta\u2019u malee Addichi gara biyyaatti eega deebi\u2019ee simannaan ho\u2019aan godhameefii booda dhimma hidhannoo hiikkachuu kaasuun barbaachisaa wan hin tahiiniif osoo hin kaafamiin hafe jedhe."}]